पत्रों के आधार पर ही तमाम भाषाओं में जाने कितनी किताबें लिखी जा चुकी हैं और राजनेताओं के पत्रों ने विवादों की नयी विरासत भी लिखी। पत्र व्यवहार की परंपरा भारत में बहुत पुरानी है। माध्यम डाकिया रहा हो या हंस ,हरकारा रहा हो या फिर कबूतर पर पत्र लगातार पंख लगाकर उड़ते रहे हैं। नल -दमयती के बीच पत्राचार हंस के माध्यम से होता था तो रूक्मिणी का पत्र श्रीकृष्ण को विपृ के माध्यम से मिलता था। मार्क्स और एंजिल्स के बीच ऐतिहासिक मित्रता का सूत्र पत्र ही थे। इसी तरह रवींद्र नाथ टैगोर ने दीन बंधु एंड्रूज को जो पत्र लिखा था वह लेटर टू ए फ्र ेंड नाम से एक किताब का आकार लेने में सफल रही,जबकि लियो टालस्टाय द्वारा रोमां रोला को लिखे गए पत्रों ने उनकी जीवनधारा ही बदल दी। पंडित जवाहर लाल नेहरू ने आजादी के आंदोलन के दौरान जेल में रहते अपनी पुत्री श्रीमती इंदिरा गांधी या अन्य को जो पत्र लिखे वे वे स्वयं में महान रचना का रूप ले चुके हैं। इसी तरह उर्दू के मशहूर शायर गालिब अपने मित्रों को खूब पत्र लिखते थे और उन पत्रों के विषय भी कई बार पत्र ही होते थे। भारत में तमाम लेखकों और कवियों ने पत्रों की महिमा पर सहित्य लिखा है।